Barbes

Barbes, barbju ģints (Barbus) ir karpu dzimtas (Cyprinidae) ģints, kas apvieno 33 saldūdens zivju sugas.FishBase: Genus: Barbus Tās mājo Eiropā un Rietumāzijā, lielākā sugu dažādība sastopama Eiropā. Zinātniskais nosaukums Barbus atvasināts no latīņu valodas (barba) un latviski nozīmē "bārda".Dictionary: Barbel

Līdz ar jaunākajām iespējām ģenētikas zinātnē barbju ģints klasifikācija, līdzīgi kā citu dzīvnieku klasifikācijas, piedzīvo biežas izmaiņas — ik pa brīdim kādas sugas tiek atdalītas, citas pievienotas vai izveidotas jaunas.

 Latvijā 
Latvijā, iespējams, sastopama viena barbju ģints suga — barbe (Barbus barbus).Latvijas Daba: Barbe 1937. gadā uz Rīgas tirgu no Liepājas reida ticis atvests viens eksemplārs. Tas vēlāk literatūrā attiecināts uz Bārtas lejteci pie Liepājas. 1960. gadā barbe attiecināta arī uz Daugavas un Ventas baseinu. Lai arī Latvijā neviena savvaļas populācijas pastāvēšana nav zināma, tomēr barbe sastopama vairākās upēs Lietuvā un Baltkrievijā. Areāla robeža mūsdienās ir Nemunas baseins.

 Kopīgās īpašības 
Barbes ir samērā slaidas zivis ar ieapaļu ķermeni. Mute vērsta uz leju. Visām sugām pie mutes vairāki taustekļi. Lai arī barbes makšķerē un izmanto pārtikā, tomēr mātītes un ikri ir indīgi, un daudziem cilvēkiem to ēšana izsauc sliktu dūšu un vemšanu. Mazāka auguma barbes tiek izmantotas kā akvārija zivtiņas, tomēr tās nav tik populāras kā to radinieces Dienvidaustrumāzijas barbes (Puntius).Lambert, D.J. (1997): Freshwater Aquarium Fish. Chartwell Books, Edison, New Jersey, USA. 

 Sistemātika 
Barbju ģints (Barbus)
Adrijas barbe (Barbus rebeli)
Apaļzvīņu barbe (Barbus cyclolepis)
Barbe (Barbus barbus)
Biharas barbe (Barbus biharicus)
Bulgārijas barbe (Barbus bergi)
Dņeparas barbe (Barbus borysthenicus)
Donavas barbe (Barbus balcanicus)
Egejas barbe (Barbus strumicae)
Evijas barbe (Barbus euboicus)
Iliki barbe (Barbus carottae)
Itālijas barbe (Barbus plebejus)
Karpatu barbe (Barbus carpathicus)
Katalonijas barbe (Barbus haasi)
Krimas barbe (Barbus tauricus)
Kubaņas barbe (Barbus kubanicus)
Kūras barbe (Barbus lacerta)
Maķedonijas barbe (Barbus macedonicus)Marmora barbe (Barbus oligolepis)
Orontas barbe (Barbus lorteti)
Peloponēsas barbe (Barbus peloponnesius)
Pergamas barbe (Barbus pergamonensis)
Prespas barbe (Barbus prespensis)
Rumānijas barbe (Barbus petenyi)
Sevana barbe (Barbus goktschaicus)
Simavas barbe (Barbus niluferensis)
Sperhes barbe (Barbus sperchiensis)
Strautu barbe (Barbus caninus)
Terekas barbe (Barbus ciscaucasicus)
Tesalonijas barbe (Barbus thessalus)
Tirēnu barbe (Barbus tyberinus)
Vanas barbe (Barbus ercisianus)
Vidusjūras barbe (Barbus meridionalis)
Vislas barbe (Barbus waleckii)

 Atsauces 


Kategorija:Karpu dzimta